Posted by: alie | 2010/03/18
Ek is ontsettend verskriklik vreeslik MOEG!! Het gedink dit is my skildklier want my hare val ook uit, maar die tsh lesing is normaal. Die volgende is my simptome moeg, depressief, hartkloppings, lae bloeddruk, geen eetlus, slaap sleg, en voel net nie lekker nie. ek drink die vlg medikasie: Eltroxin 0.1mg Cilift 20mg, premarin 0.3mg eke 2de dag, dolomite 2 per dag, slowmag 1 per dag en EPO 2 per dag. Ek drink sommige dae baie pynstillers soos stilpayne want kry hoofpyne tot soveel as 6 per dag. Ek is 46, volledige histerektomie op 38 gehad. het al positief getoets vir yuppiegriep, het egter nie nou pyne nie behalwe die hoofpyne. Ek eet gereeld, minder as gewoonlik en veral my soetlus is nie dieselfde as altyd nie. As ek nie teen 1uur iets eet nie dan voel dit of ek bewerig word. As nagedagte ek het 6jaar laas vakansie gehad, want ons het ons eie besigheid (stress) en wegkom is nie moontlik nie. Is ek besig om " uit te brand" of wat gaan met my aan. HELP asb.
Die moegheid kan agv jou depressie en swak slaap wees ( dit put jou serotonien vlakke uit) en die haarverlies kan wees agv stress. Mens moet na 'n paar ander dinge ook kyk - ystervlakke, jou esterogeen vlakke, cortisol en bloedtelling. Sien jou dokter vir 'n volledige mediese ondersoek en vra hom om te kyk na jou depressie medikasie as die Cilift nie genoeg help nie. Hy moet ook kyk of jy spierspasma in jou nek en rug het - so baie pynpille kan "rebound" hoofpyne veroorsaak.